UZNESENIE VLÁDY SLOVENSKEJ REPUBLIKY
č. 
z ......2002

k návrhu na zmenu uznesenia vlády SR č. 542 z 13. júna 2001 
k harmonogramu opatrení na ďalší postup transformácie štátnych podnikov vodární a kanalizácií bezodplatným prevodom majetku štátu na obce

Číslo materiálu:	       /2002	
Predkladateľ:	ministerka pre správu a privatizáciu národného majetku
minister pôdohospodárstva	
Vláda
A.	súhlasí
A.1 	so zmenou uznesenia č. 542 z 13. júna 2001 k správe o posúdení návrhov obcí na zriadenie obecných akciových vodárenských spoločností v bode B.1. takto: so 6 obecnými akciovými vodárenskými spoločnosťami podľa záverov uvedených v predloženej správe, pričom Bratislavská vodárenská , a.s. bude po jej vzniku rozdelená na dve spoločnosti: Bratislavská vodárenská, a.s. s majetkom zodpovedajúcim majetku š.p. Vodárne a kanalizácie Bratislava, časti majetku š.p. Západoslovenské vodárne a kanalizácie (OZ Bratislava vidiek, OZ Senica, výrobno-prevádzkové stredisko diaľkových vodovodov Šamorín a časť podnikového riaditeľstva) a Trnavská vodárenská, a.s. s majetkom zodpovedajúcim časti majetku š.p. Západoslovenské vodárne a kanalizácie (OZ Trnava).
B.	ukladá
ministerke pre správu a privatizáciu národného majetku SR
B.1	zabezpečiť zmenu rozhodnutia o privatizácii č. 798 z. 28.3.2002, ktoré vydalo MSPNM SR pod spis. Č. KM-394/2002 tak, aby FNM SR po založení spoločnosti Bratislavská vodárenská, a.s. túto rozdelil na Bratislavská vodárenská, a.s. s majetkom zodpovedajúcim majetku Vodárne a kanalizácie, š.p. Bratislava a časti majetku š.p. Západoslovenské vodárne a kanalizácie (OZ Bratislava-vidiek, OZ Senica, výrobno-prevádzkové stredisko diaľkových vodovodov Šamorín a časť podnikového riaditeľstva) a Trnavská vodárenská, a.s. s majetkom zodpovedajúcim časti majetku š.p. Západoslovenské vodárne a kanalizácie (OZ Trnava).

C. odporúča
prezidentovi prezídia Fondu národného majetku SR
C1.	realizovať zmenu rozhodnutia MSPNM SR